Kažoki (Bērzpils pagasts)
Šis raksts ir par apdzīvotu vietu Bērzpils pagastā. Par citām jēdziena Kažoki nozīmēm skatīt nozīmju atdalīšanas lapu. Kažoki ir ciems Balvu novada Bērzpils pagastā. Atrodas pagasta austrumu daļā 12 km no pagasta centra Bērzpils, 39 km no novada centra Balviem un 242 km no Rīgas. Apdzīvotā vieta atrodas pie autoceļa V489 (Tilža–Bērzpils), Ķeibas upes krastā. 1897. gadā ciemā bija 10 sētas ar 64 cilvēkiem.